Krejcir kla oor behandeling in tronk | Maroela Media
Krejcir kla oor behandeling in tronk
Die Tsjeggiese voortvlugtige Radovan Krejcir het Maandag in die Kempton Park-landdroshof verskyn.
Krejcir, wat glo onlangs uit aanhouding probeer ontsnap het, is onder streng veiligheidsmaatreëls die hof binnegebring. Hy het hand- en voetboeie aangehad en daar was ook 'n opsporingtoestel om sy middel vasgebind.
Talle swaar gewapende polisiebeamptes het binne die hof wag gestaan. Krejcir diens tans 35 jaar tronkstraf uit vir poging tot moord, dwelmhandel en ontvoering. Hy het Maandag in die hof verskyn rakende sy uitleweringsaak.
Krejcir het in die hof gekla oor die behandeling wat hy in die Kgosi Mampuru-gevangenis in Pretoria ontvang.
Staatsaanklaer Johan du Toit het gesê hy sal Krejcir se klagtes met die hoof van die gevangenis opneem. Krejcir het aangedui dat hy na die Johannesburg-gevangenis geskuif wil word.
Krejcir het Maandag aan die hof gesê dokumente wat in sy besit was, is deur die owerhede gekonfiskeer. Volgens Krejcir is daar aan hom gesê die dokumente sal aan sy regsverteenwoordiger gegee word, maar dit het nie gebeur nie.
Frank Cohen, Krejcir se regsverteenwoordiger, het aan die hof gesê sy kliënt het 'n psigiater gesien en dat hy medikasie voorgeskryf is wat hom lighoofdig en naar maak. Hy het glo ook selfmoordneigings en kry nagmerries. Volgens Cohen kry Krejcir nie die nodige bystand om die simptome te hanteer nie.
Die saak is tot 24 Januarie uitgestel.
Vier 'dwelmmuile' vas
Jy is 'n misdadiger. Wat verwag jy. Vyfster behandeling. Hulle moet jou toe sluit en di sleutel weggooi.
Hy moet onthou dat hy nie in 'n 5 ster hotel tuis gaan nie en dat hy'n misdadoget is. Kry vir hom.
Wat n boef
Voortvlugtig in sy land van herkoms, dien hier lang vonnis uit én kla oor behandeling? Hóe betaal hy sy regspan? Maar dalk mis hy sy buurman Oscar wat verskuif is na meer vriendelike tronk, Huisgenoot het die artikel geplaas.
Wil net weet, is hy nog n voortvlugtige, of voormalige voortvlugtige? Hy is mos nou in aanhouding (gevangenis) en kan dus nie meer n voortvlugtige wees nie, of hoe het ek dit nou???